આ ફિલ્મમાં કોઇને પણ છોડ્યા નથીઃ દેશને ફોલી ખાતા ભ્રષ્ટ અને ડરપોક નેતાઓ, બે દેશોને લડાવીને પોતાના રોટલા શેકતી મહાસત્તાઓ, ધર્મના નામે બંદૂકો લઇને ગમે ત્યાં ઘૂસી આવતા અફઘાની ઘૂસણખોરો, ન્યૂઝ માટે ગમે તે હદ સુધી જતું આપણું મીડિયા, માત્ર સોશિયલ નેટવર્કિંગ સાઇટ્સ પર જ દેશભક્તિ બતાવતા (ભારત અને પાક) બંને દેશોના યુવાનો અને અબોવ ઓલ સરહદ પર કઇ સ્થિતિમાં જીવે છે એનો કોઇને ખ્યાલ સુદ્ધાં નથી એવા લશ્કરના જવાનો. ફિલ્મમાં આ બધી જ વાતો આપણને ગલગલિયાં સાથે ચીંટિયો ભરીને ડિરેક્ટરે કહી છે.